**Cenu aptauja**

**Tiešsaistes vebināra “Modernas prezentācijas metodes” un tiešsaistes meistarklašu “Vēstījuma izstrāde un pielāgošana auditorijai” vadīšana**

**Tehniskā specifikācija**

Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” veic aptauju, lai iegūtu cenu piedāvājumus tiešsaistes vebināra un tiešsaistes meistarklašu cikla vadīšanai.

1. **Pasūtītājs:** Izglītības un zinātnes ministrijas (IZM) īstenotais Eiropas Komisijas Erasmus+ projekts “EPALE Nacionālais atbalsta dienests” (Eiropas Komisijas Granta līgums Nr. 2018-2221/001-001, (projekta Nr. 604377-EPP-1-2018-1-LV-EPPKA 2-EPALE NSS)); IZM budžeta apakšprogramma 97.01.00 “Ministrijas centrālā aparāta darbības nodrošināšana”; Tehniskās palīdzības projekts “Izglītības un zinātnes ministrijas kapacitātes stiprināšana Eiropas Savienības struktūrfondu plānošanai, administrēšanai un uzraudzībai 2014.-2020.gada plānošanas periodā, 2.kārta”, 11.1.1.0/18/TP/010, 62.20.00 budžeta apakšprogramma; 62.00.00 “Eiropas Reģionālās attīstības fonda (ERAF) projektu un pasākumu īstenošana” 62.08.00 apakšprogrammas “Eiropas Reģionālās attīstības fonda (ERAF) projekti (2014-2020)” (projekts Nr. 1.1.1.5/17/I/002), Vaļņu iela 2, Rīga, LV-1050, Latvija.
2. **Kontaktpersona:** Projekta vadītāja Sanda Roze, tālr. 67047959, e-pasts: sanda.roze@izm.gov.lv.
3. **Cenu aptaujas priekšmets:** Izglītības un zinātnes ministrijas un projektu mērķu realizācijai nepieciešams noorganizēt tiešsaistes vebināru un meistarklases, kuru uzdevums ir darbinieku profesionālās kompetences un konkurētspējas paaugstināšana.
4. **Tehniskā specifikācija:**

4.1. Pasūtītājs pasūta un Izpildītājs apņemas sniegt šādus pakalpojumus (turpmāk – Pakalpojums):

* + 1. **sagatavot un novadīt 1 (vienu) vebināru par modernām prezentācijas metodēm**, saskaņojot vebināra saturu ar Pasūtītāju:
			1. Vebināra ilgums ir vismaz 1,5 stundas (90 minūtes), kas tiek ierakstīts un raidīts tiešsaistē EPALE projekta Facebook un Youtube lapā un izmantots Pasūtītāja vajadzībām;
			2. Izpildītājs sagatavo un vebināra laikā izmanto *PowerPoint* prezentāciju, kas tiek nodota Pasūtītājam;
			3. Izpildītājs sniedz atbildes uz iespējamiem dalībnieku jautājumiem;
		2. **Sagatavot un novadīt 5 (piecas) tiešsaistes meistarklases par vēstījuma izstrādi un pielāgošanu auditorijai,** saskaņojot meistarklašu saturu ar Pasūtītāju:
			1. meistarklašu kopējais ilgums ir vismaz 3 stundas (180 minūtes), ieskaitot 15 minūšu pārtraukumu;
			2. katrā meistarklasē ir 10 dalībnieki;
			3. meistarklasē tiek izmantots praktisks grupu/pāru/individuālais darbs un interaktīvas metodes;
			4. Izpildītājs sagatavo un meistarklases laikā izmanto *PowerPoint* prezentāciju;
			5. Izpildītājs sniedz atbildes uz iespējamiem dalībnieku jautājumiem.

4.2. Izpildītājam ir tēmai atbilstoša augstākā izglītība.

4.3. Izpildītājs pēdējo divu gadu laikā ir vadījis vismaz 10 (desmit) modernas prezentācijas metožu un vēstījuma izstrādes un pielāgošanas auditorijai seminārus, vebinārus un/vai meistarklases valsts iestāžu darbiniekiem un var uzrādīt šo pasākumu ierakstus vai materiālus, kā arī var sniegt praktiskus ieteikumus no savas pieredzes.

4.4. Izpildītājs vismaz pēdējo piecu gadu laikā pats ir veidojis prezentācijas un var tās uzrādīt.

4.5. Izpildītājs pēdējo trīs gadu laikā ir ieguvis starptautisku pieredzi prezentāciju izstrādes jomā un var sniegt pasaules prakses ieteikumus.

1. **Plānotā līguma summa:** **EUR 3500,00** (trīs tūkstoši pieci simti simti *euro* 00 centi**)** par vienu tiešsaistes vebināru un piecām tiešsaistes meistarklasēm. Norādītajā līgumcenā ir ietvertas visas ar Pakalpojuma sniegšanu saistītās izmaksas, tai skaitā visi nodokļi un nodevas.
2. **Pakalpojuma izpildes vieta un laiks**: Tiešsaistes vebinārs un tiešsaistes meistarklases notiek Zoom platformā, bet tas tiek vadīts klātienē no Izglītības un zinātnes ministrijas telpām (Vaļņu ielā 2, Rīgā).
3. **Piedāvājuma iesniegšanas kārtība:** Piesakoties iepirkumam, pretendenti nosūta uz e-pastu sanda.roze@izm.gov.lv savu cenas piedāvājumu saskaņā ar Tehnisko specifikāciju.
4. **Piedāvājuma iesniegšanas termiņš**: trīs darba dienu laikā, kopš saņemts uzaicinājums piedalīties cenu aptaujā.
5. **Piedāvājuma vērtēšanas kritērijs**: atbilstība Pasūtītāja prasībām un zemākā cena EUR.